**รายงานการประชุมสภาเทศบาล**

**สมัยสามัญ สมัยที่ 1 ครั้งที่ ๑ ประจำปี พ.ศ. 2565**

**วันที่ ๒8 เดือน กุมภาพันธ์ พ.ศ. 2565**

**ณ ห้องประชุมเทศบาลตำบลโนนสะอาดชั้น ๒ อำเภอศรีบุญเรือง จังหวัดหนองบัวลำภู**

**เริ่มการประชุมเวลา ๐๙.๐๐น. เลิกประชุมเวลา ๑๒.๐๐น.**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายสุริยันต์ | มุ่งแสง | สมาชิกสภาเทศบาลตำบลโนนสะอาด เขต ๑ | *สุริยันต์* | *มุ่งแสง* |  |
| ๒ | นายประดิษฐ์ | วันนิจ | สมาชิกสภาเทศบาลตำบลโนนสะอาด เขต ๑ | *ประดิษฐ์* | *วันนิจ* |  |
| ๓ | นายสมควร | กองแสน | สมาชิกสภาเทศบาลตำบลโนนสะอาด เขต 1 | *สมควร* | *กองแสน* |  |
| ๔ | นายประวิทย์ | จันพนม | สมาชิกสภาเทศบาลตำบลโนนสะอาด เขต ๑ | *ลา* |  | กักตัว กลุ่มเสี่ยง |
| ๕ | นายวิชัย | หนุ่มภูเขียว | สมาชิกสภาเทศบาลตำบลโนนสะอาด เขต ๑ | *วิชัย* | *หนุมภูเขียว* |  |
| ๖ | นายวัชรพล | รอดแก้ว | สมาชิกสภาเทศบาลตำบลโนนสะอาด เขต 1 | *วัชรพล* | *รอดแก้ว* |  |
| ๗ | นายทอง | พลโยธา | สมาชิกสภาเทศบาลตำบลโนนสะอาด เขต ๒ | *ทอง* | *พลโยธา* |  |
| ๘ | นายไสว | เกตมาลา | สมาชิกสภาเทศบาลตำบลโนนสะอาด เขต 2 | *ไสว* | *เกตมาลา* |  |
| ๙ | นายสังข์ทอง | ดีทอง | สมาชิกสภาเทศบาลตำบลโนนสะอาด เขต ๒ | *สังข์ทอง* | *ดีทอง* |  |
| ๑๐ | นายนิยม | เฮืองหล้า | สมาชิกสภาเทศบาลตำบลโนนสะอาด เขต ๒ | *นิยม* | *เฮืองหล้า* |  |
| ๑๑ | นายสุวิทย์ | นามวงษา | สมาชิกสภาเทศบาลตำบลโนนสะอาด เขต 2 | *สุวิทย์* | *นามวงษา* |  |
| ๑๒ | นายสีนวน | กุดตุ้ม | สมาชิกสภาเทศบาลตำบลโนนสะอาด เขต ๒ | *สีนวน* | *กุดตุ้ม* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| ๑ | นายประสาท | พาน้อย | นายกเทศมนตรีตำบลโนนสะอาด | *ประสาท* | *พาน้อย* |  |
| ๒ | นายคำพอง | สุวรรณบล | รองนายกเทศมนตรีตำบลโนนสะอาด | คำพอง | *สุวรรณบล* |  |
| ๓ | นายประพิศ | พลเขต | รองนายกเทศมนตรีตำบลโนนสะอาด | *ประพิศ* | *พลเขต* |  |
| ๔ | นายระเมียร | สิงห์อาจ | ที่ปรึกษานายกเทศมนตรีบลโนนสะอาด | *ระเมียร* | *สิงห์อาจ* |  |
| 5 | สิบตำรวจโทศราวุธ | เชื้อไพบูลย์ | ปลัดเทศบาลตำบลโนนสะอาด | สิบตำรวจโท*ศราวุธ* | *เชื้อไพบูลย์* |  |
| 6 | สิบตำรวจเอกคมสินธุ์ | ประสมพืช | รองปลัดเทศบาลตำบลโนนสะอาด | สิบตำรวจ*เอกคมสินธุ์* | *ประสมพืช* |  |
| 7 | นายสมเด็จ | มุ่งวิชา | ผู้อำนวยการกองสาธารณสุขและสิ่งแวดล้อม | *สมเด็จ* | *มุ่งวิชา* |  |
| 8 | นางพวงพยอม | อุดชา | ผู้อำนวยการกองคลัง | *พวงพยอม* | *อุดชา* |  |
| 9 | นายจันทวิทย์ | สัตย์ซื่อ | ผู้อำนวยการกองช่าง | *จันทวิทย์* | *สัตย์ซื่อ* |  |
| 10 | นายชาญชัย | วีรปัญญานนท์ | หัวหน้าสำนักปลัดเทศบาล | *ชาญชัย* | *วีรปัญญานนท์* |  |
| 11 | นางวรนุด | มุ่งวิชา | หัวหน้าฝ่ายบริหารงานสาธารณสุข | *วรนุด* | *มุ่งวิชา* |  |
| 12 | นางอาริสษา | ปริปุณณะ | หัวหน้าฝ่ายอำนวยการ | *อาริสษา* | *ปริปุณณะ* |  |
| 13 | นางสาวอรัญญา | โนรี | หัวหน้าฝ่ายบริหารงานคลัง | *อรัญญา* | *โนรี* |  |
| 14 | นางสาวชุติมา | กอผจญ | หัวหน้าฝ่ายส่งเสริมการเกษตร | *ชุติมา* | *กอผจญ* |  |
| 15 | นายอานันต์ | มีไกรราช | นักวิเคราะห์นโยบายและแผน | *อานันต์* | *มีไกรราช* |  |
| 16 | นางสาวชลธิดา | ศิริบุตร | นักพัฒนาชุมชน | *ชลธิดา* | *ศิริบุตร* |  |
| 17 | นางสาวปวรวรรณ | เชื้อไพบูลย์ | ผู้ช่วยนิติกร | *ปวรวรรณ* | *เชื้อไพบูลย์* |  |
| 18 | นางสาวดวงจันทร์ | วันนิจ | ผู้ช่วยเจ้าพนักงานธุรการ | *ดวงจันทร์* | *วันนิจ* |  |
| 19 | นายพรพิชิต | แก้วถังเมือง | ผู้ช่วยเจ้าพนักงานพัสดุ | *พรพิชิต* | *แก้วถังเมือง* |  |

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติและผู้เข้าร่วมประชุมทุกท่านวันนี้เป็นการประชุมสภาเทศบาลตำบลโนนสะอาดสมัยสามัญ สมัยที่ 1 ครั้งที่ ๑ ประจำปี 2565 นที่ ๒8 กุมภาพันธ์ 2565 เวลา ๐๙.๐๐น. ณ ห้องประชุมเทศบาลตำบลโนนสะอาด บัดนี้ ถึงเวลาประชุมแล้วขอเชิญสมาชิกสภาเทศบาลเข้าประจำที่ ตรวจนับองค์ประชุมปรากฏ ว่าสมาชิกสภาเทศบาลอยู่ในตำแหน่ง ๑1 คน ซึ่งท่านสมาชิกสภาเทศบาลเขต 1 ท่านประวิทย์ จันพนม เป็นกลุ่มเสี่ยงโรคโควิดจึงต้องกักตัวครับ และได้โทรศัพท์ลาต่อประธานสภาแล้วครับ ยังมีท่านเลขานายกเทศมนตรี นายธงชัยวันนิจที่ได้รับเชื้อโควิด ได้รักษาตัวในศูนย์พักคอยตำบลโนนสะอาดครับ มีสมาชิกสภาเทศบาลตำบลโนนสะอาดเข้าร่วมประชุม ๑1 คน ถือว่าเกินกึ่งหนึ่ง จึงครบองค์ประชุมสามารถดำเนินการประชุมได้ครับ ขอเรียนเชิญท่านประธานสภาเทศบาลตำบลโนนสะอาด เปิดประชุมสภาเทศบาลตำบลโนนสะอาดสมัยสามัญสมัยที่ 1 ครั้งที่ ๑/2565 เพื่อให้เป็นไปตามระเบียบต่อไป ขอเรียนเชิญครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

**-** วันนี้เป็นการประชุมสภาเทศบาลตำบลโนนสะอาด สมัยสามัญ สมัยที่ 1 ครั้งที่ ๑ ประจำปี พ.ศ. 2565 เมื่อครบองค์ประชุมแล้วผมขอเปิดประชุมและดำเนินการประชุมตามระเบียบวาระการประชุม ดังต่อไปนี้

**ระเบียบวาระที่ ๑ เรื่องที่ประธานแจ้งที่ประชุมที่ทราบ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- สวัสดีครับ คณะบริหาร ท่านสมาชิกสภาทุกท่านและพนักงานเทศบาลตำบลโนนสะอาดทุกท่านมีท่านใดแจ้งข้อราชการใดที่จะแจ้งขอเชิญเลขานุการประธานสภาชี้แจ้งข้อราชการต่างๆ ครับ

**สิบตำรวจโทศราวุธ เชื้อไพบูลย์ ตำแหน่ง ปลัดเทศบาล/เลขานุการสภาเทศบาล**

- ขอขอบคุณท่านนายก คณะผู้บริหาร ประธานสภา และคณะสมาชิกสภาเทศบาล ที่ได้ให้ความสำคัญและเข้ารับการอบรมของสมาคมองค์กรปกครองท้องถิ่นจังหวัดหนองบัวลำภู ตามโครงการเพิ่มศักยภาพในการปฏิบัติหน้าที่เกี่ยวกับการประชุมสภา และการใช้แผนพัฒนาเพื่อพัฒนาท้องถิ่น ระหว่างวันที่ 10 – 12 กุมภาพันธ์ 2565 ณ โรงแรมรอยัลนาคารา อำเภอเมือง จังหวัดหนองคาย หวังเป็นอย่างยิ่งว่าท่านจะนำความรู้มาใช้ในการปฏิบัติหน้าที่ครับ

- ข่าวสารเกี่ยวโรคระบาดไวรัสโคโรน่าที่กำลังระบาดอยู่ขณะนี้ จากการประเมินสถานการณ์ "โควิด-19" ในวันที่ 1 มีนาคม 2565 กระทรวงสาธารณสุขได้ประกาศให้โรคติดเชื้อไวรัสโควิด 19 เป็นโรคประจำถิ่น เพราะการติดเชื้อที่ไม่รุนแรง และอัตราการเสียชีวิตที่น้อยลง การเข้าสู่โรคประจำถิ่น กล่าวว่า จะเป็นเหมือนโรคไข้หวัดใหญ่ ที่กักตัวเอง มารับยา และดูแลตัวเองที่บ้าน จนอาการปกติแล้วค่อยกลับมาทำงาน เพียงแต่ว่าตอนอยู่ที่บ้านต้องระวังตนเองด้วยการใส่หน้ากากอนามัยหากต้องการจะเข้าใกล้ใคร แต่หากอาการไม่ดีขึ้น มีอาการอ่อนเพลีย ไอ แย่ลง ก็ให้เดินทางมาโรงพยาบาล โดยหลักๆ ขั้นตอนเป็นเช่นนี้ และระบบการรักษาจะเป็นแบบนี้ตามไปด้วย แต่จะไม่มีการกักตัว แยกตัวแล้วครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านผู้อำนวยการกองสาธารณสุขและสิ่งแวดล้อมชี้แจงสถานการณ์โรคติดเชื้อไวรัสโควิด 19 ในตำบลโนนสะอาดปัจจุบันด้วยคับ

**นายสมเด็จ มุ่งวิชา** **ตำแหน่ง ผู้อำนวยการกองสาธารณสุขและสิ่งแวดล้อม**

- เรียนท่านประธานสภาฯ คณะผู้บริหาร สมาชิกสภาเทศบาล พนักงานเทศบาลตำบลโนนสะอาดทุกท่าน กระผมนายสมเด็จ มุ่งวิชา ผู้อำนวยการกองสาธารณสุขและสิ่งแวดล้อม กระผมขอชี้แจงสถานการณ์การแพร่ระบาดของโรคโควิด ในตำบลโนนสะอาด จากสถานการณ์ปัจจุบันตำบลโนนสะอาดเกิดคัตเตอร์ใหม่ภายในชุมชนนาอุดมขึ้น ทำให้มีประชาชนจำนวนหลายคนที่ติดเชื้อ และมีความเสี่ยงสูง ทางเทศบาลตำบลโนนสะอาดจึงต้องนำผู้ติดเชื้อ และผู้เสี่ยงสูง มาดำเนินการรักษาและกักตัวภายในศูนย์พักคอยตำบลโนนสะอาด หรือศูนย์ CI ปัจจุบันในศูนย์ฯมีผู้รับการกักตัวและรับการรักษา จำนวน 50 ราย และวันนี้จะมียอดแจ้งจะเข้ามาเพิ่มเติมอีก 9 รายครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาเทศบาลท่านใดมีข้อราชการแจ้งให้ที่ประชุมทราบอีกหรือไม่ครับ ถ้าไม่มีขอเชิญดำเนินการประชุมตามหัวข้อต่างๆ ขอเชิญครับ

**1.1 รายงานเงินสะสม ณ วันที่ 30 กันยายน 2564**

- ขอเชิญเจ้าหน้าที่ที่เกี่ยวข้อรายงานสถานการณ์เงินสะสม ณ วันที่ 30 กันยายน 2565 เพื่อพิจารณานำมาใช้งบประมาณในการบริการสาธารณะให้แก่พี่น้องชาวตำบลโนนสะอาด ในปีงบประมาณ 2565 ครับ

**สิบตำรวจโทศราวุธ เชื้อไพบูลย์ ตำแหน่ง ปลัดเทศบาล/เลขานุการสภาเทศบาล**

- เรียนท่านประธานสภาฯ คณะผู้บริหาร สมาชิกสภาเทศบาลทุกท่าน เนื่องด้วยตามระเบียบกระทรวงมหาดไทยว่าด้วยการรับเงิน การเบิกจ่ายเงินการฝากเงินการเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. ๒๕61

- ข้อ 87 ทุกวันสิ้นปีงบประมาณ เมื่อองค์กรปกครองส่วนท้องถิ่น ได้ปิดบัญชีรายรับรายจ่ายแล้วให้กันยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม

- ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่น แต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและในกรณีที่มีสาธารณภัยเกิดขึ้น

(4) เมื่อได้รับอนุมัติให้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันและเบิกจ่ายให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การจ่ายขาดเงินสะสมนั้นเป็นอันพับไป

- ทั้งนี้ให้องค์กรปกครองส่วนท้องถิ่น โดยคำนึงถึงฐานะการเงินการคลังขององค์กรปกครองส่วนท้องถิ่น

- ปัจจุบันสถานการณ์คลังเทศบาลตำบลโนนสะอาดมีเงินสะสม ณ วันที่ 30 กันยายน 2564 จำนวน 19,014,458.39 บาท

- หักกันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือน บัญชีเงินฝาก ก.ส.ท. บัญชีลูกหนี้ และดอกเบี้ยจำนวน 11,145,988.92 บาท ตามระเบียบ ข้อ 89(2) (3)

- หักสำรองจ่าย 10 % ของงบประมาณรายจ่ายประจำปี จำนวน 7,800,000 บาท ตามระเบียบ (3)

- หักทุนสำรองเงินสะสม ร้อยละสิบห้า จำนวน 3,275,473.11 บาท ตามระเบียบข้อ 87

- ดังนั้น เงินสะสมคงเหลือ ติดลบ (-3,207,003.64 บาท) จึงไม่สามารถที่นำไปบริหารได้ ณ วันที่ 28 กุมภาพันธ์ 2565 ได้

- ทางเทศบาลตำบลโนนสะอาด คงจะนำการพิจารณาเงินสะสมภายในเดือนสิงหาคม 2565 เนื่องจาก เราคงรู้ยอดการจัดเก็บภาษี และยอดจัดสรรแล้ว การกันเงินในส่วนของเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนคงจะหมดไป และนำมาพิจารณาใช้จ่ายในการบริการสาธารณะได้ครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ทางท่านสมาชิกสภาคงได้รับทราบแล้ว ว่าสถานการณ์คลังของเทศบาลตำบลโนนสะอาด ในหมวดเงินสะสม ไม่อาจนำมาพิจารณาดำเนินการโครงการในห้วงเวลานี้ สมาชิกสภาเทศบาลท่านใดมีข้อสงสัยสอบถามได้ครับ ถ้าไม่มีสมาชิกสภาท่านใดมีข้อสงสัย แสดงว่าในที่ประชุมรับทราบครับ

**ที่ประชุม - รับทราบ**

**1.2 โครงการปรับสภาพแวดล้อมและสิ่งอำนวยความสะดวกของผู้สูงอายุให้เหมาะสมและปลอดภัย ประจำปีงบประมาณ 2565**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญเจ้าหน้าที่รับผิดชอบนำเสนอครับ

**นายชาญชัย วีรปัญญานนท์** **ตำแหน่ง หัวหน้าสำนักปลัด**

- เรียนท่านประธานสภาฯ คณะผู้บริหาร สมาชิกสภาเทศบาล พนักงานเทศบาลตำบลโนนสะอาดทุกท่าน กระผมนายชาญชัย วีรปัญญานนท์ หัวหน้าสำนักปลัด

- ด้วยสำนักงานพัฒนาสังคมและความมั่นคงของมนุษย์จังหวัดหนองบัวลำภู ได้จัดสรรงบประมาณโครงการปรับสภาพแวดล้อมและสิ่งอำนวยความสะดวกของผู้สูงอายุให้เหมาะสมและปลอดภัย ประจำปีงบประมาณ 2565 เพื่อดำเนินการปรับปรุง/ซ่อมแซม ที่อยู่อาศัย ที่ไม่มีความมั่นคง ไม่เหมาะสม หรือไม่มีความปลอดภัยในการดำเนินชีวิตของผู้สูงอายุ จึงขอความร่วมมือให้เทศบาลตำบลโนนสะอาดสำรวจ และพิจารณาคัดเลือกโดยการประชุมประชาชาคม และที่ประชุมสภาเทศบาลได้รับทราบตามหลักเกณฑ์ที่กำหนด โดยมีหลักเกณฑ์ที่กำหนด ดังนี้

(1) โครงการปรับสภาพแวดล้อมและสิ่งอำนวยความสะดวกของผู้สูงอายุ

1.1 มีฐานะยากจนหรือรายได้ไม่เพียงพอต่อการยังชีพ

1.2 ไม่ได้รับการช่วยเหลือจากหน่วยงานรัฐ หรือได้รับแต่ไม่พอเพียง

1.3 ที่อยู่อาศัยไม่มั่นคง ไม่เหมาะสม หรือไม่ปลอดภัยกับการดำรงชีวิตของผู้สูงอายุ

(2) โครงการปรับปรุงซ่อมแซมสภาพแวดล้อมที่อยู่อาศัยให้แก่คนพิการ

2.1 มีบัตรประจำตัวคนพิการ

2.2 พิการทางการเคลื่อนไหว หรือพิการทางการมองเห็น

2.3 มีฐานะยากจนหรือรายได้ไม่เพียงพอต่อการยังชีพ

2.4 ไม่ได้รับการช่วยเหลือจากหน่วยงานรัฐ หรือได้รับแต่ไม่เพียงพอ

2.5 ที่อยู่อาศัยไม่มั่นคง ไม่เหมาะสม หรือไม่ปลอดภัยกับการดำรงชีพ

(3) การขอรับความช่วยเหลือผู้ประสบปัญหาทางสังคม (เงินสงเคราะห์)

3.1 มีฐานะยากจนหรือรายได้ไม่เพียงพอต่อการยังชีพ

3.2 ไม่ได้รับการช่วยเหลือจากหน่วยงานรัฐ หรือได้รับแต่ไม่เพียงพอ

3.3 มีภูมิลำเนาในพื้นที่ตำบลโนนสะอาด

3.4 เด็ก สตรี ผู้สูงอายุ คนพิการ ผู้ด้อยโอกาส หรือกลุ่มเปาะบาง สามารถขอรับความช่วยเหลือได้

- ดังนั้น หน่วยงานพัฒนาชุมชน ร่วมกับคณะผู้บริหาร สมาชิกสภาเทศบาล ได้ดำเนินการพิจารณาตามหลักเกณฑ์และขั้นตอนการพิจารณาโครงการปรับสภาพแวดล้อมและสิ่งอำนวยความสะดวกของผู้สูงอายุให้เหมาะสมและปลอดภัย ประจำปีงบประมาณ 2565 โดยใช้งบประมาณจากสำนักงานพัฒนาสังคมและความมั่นคงของมนุษย์จังหวัดหนองบัวลำภู ซึ่งคณะผู้บริหาร ฝ่ายสวัสดิการและพัฒนาชุมชน ได้ลงพื้นที่สำรวจผู้ที่เข้าหลักเกณฑ์การขอรับงบประมาณ มีรายชื่อดังนี้

1.นางแตง จำปาเพ็ง ม.6

2.นางสำราญ กาหลง ม.12

3.นางสุภา พรมพลเมือง ม.3

4.นายเข็มพร ภูเวียงแก้ว ม.16

5.นายสมหมาย เซ็นสุรีย์ ม.1

6.นางยอด ไชยฮวด ม.1

7.นายบุญจง ศรีโสภา ม.15

8.นางทุม ช่วยแสง ม.11

9.นางทองใบ กิ่งสีดา ม.8

10.นางสร้อย พร้อมสมุทร ม.8

- ทั้ง 10 ราย เป็นผู้สูงอายุที่มีฐานะยากจน ที่อยู่อาศัยไม่มั่นคง ไม่เหมาะสมหรือปลอดภัยสำหรับการดำรงชีพของผู้สูงอายุ จึงเห็นควรให้ส่งรายชื่อผู้สูงอายุดังกล่าวเพื่อขอรับการสนับสนุนงบประมาณในการปรับปรุงซ่อมแซมที่อยู่อาศัย ต่อไป

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาท่านใดมีข้อซักถาม หากไม่มีข้อซักถามแล้วสมาชิกสภาทุกท่านได้ทราบผู้เข้าหลักเกณฑ์ทั้ง 10 ราย ซึ่งท่านคณะผู้บริหาร และสมาชิกทุกท่าน ได้เข้าร่วมสำรวจ และจัดประชาคมมาแล้ว คงไม่มีท่านใดเห็นแย้งนะครับ ในที่ประชุมได้รับทราบผู้เข้าเกณฑ์รับงบประมาณโครงการปรับสภาพแวดล้อมและสิ่งอำนวยความสะดวกของผู้สูงอายุ ทั้ง 10 ราย

**ที่ประชุม - รับทราบ**

**ระเบียบวาระที่ ๒ เรื่อง รับรองรายงานการประชุมสภาเทศบาล**

**นายสุริยันต์ มุ่งแสง ประธานสภาเทศบาลตำบลโนนสะอาด**

- แจ้งการประชุมสภาเทศบาลฯ สมัยสามัญ สมัยที่ 3 ครั้งที่ 1 ประจำปี พ.ศ. 2564 วันที่ 28 ธันวาคม 2564 ตามที่เจ้าหน้าที่ได้ส่งรายงานการประชุมเทศบาลให้ท่านสมาชิกสภาเทศบาลทราบพร้อมหนังสือเชิญประชุมแล้วและเอกสาร แนบท้ายรายงานการประชุม ขอให้ท่านได้ตรวจดูว่ามีถ้อยคำใดจะต้องแก้ไขเพิ่มเติมประการใดหรือไม่ ขอเชิญครับ

**ที่ประชุม - ไม่มีผู้ใดเสนอเป็นอย่างอื่น**

**นายสุริยันต์ มุ่งแสง ประธานสภาเทศบาลตำบลโนนสะอาด**

- เมื่อไม่มีผู้ใดเห็นเป็นอย่างอื่น ผมขอมติที่ประชุมในการรับรองรายงานการประชุมสภาเทศบาล ตำบลโนนสะอาด สมัยสามัญ สมัยที่ 3 ครั้งที่ 1 ประจำปี พ.ศ. 2564 วันที่ 28 ธันวาคม 2564 ท่านใดให้การรับรองรายงานการประชุม โปรดยกมือขึ้นครับ

**ที่ประชุม - เห็นชอบรับรองรายงานการประชุมสมัยสามัญ สมัยที่ 3 ครั้งที่ 1 ประจำปี พ.ศ. 2564 วันที่ 28 ธันวาคม 2564 จำนวน ๑1 เสียง เป็นเอกฉันท์**

**ระเบียบวาระที่ 3 เรื่อง ญัตติเพื่อพิจารณาการโอนงบประมาณรายจ่ายประจำปี พ.ศ. 2565**

**3.๑ การตั้งจ่ายรายการใหม่งบประมาณรายจ่ายประจำปีหมวดค่าครุภัณฑ์**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านปลัด ชี้แจงรายละเอียดครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

**-** เรียนประธานสภา คณะผู้บริหาร ท่านสมาชิกสภาทศบาลตำบลโนนสะอาด และพนักงานเทศบาลตำบลโนนสะอาดทุกท่าน ตามระเบียบการโอนและแก้ไขเปลี่ยนแปลงงบประมาณ อาศัยอำนาจตาม ความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕63 หมวด ๔ การโอนและแก้ไขเปลี่ยนแปลงงบประมาณ ข้อ ๒๗ ว่าด้วยการโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น ประกอบกับพระราชบัญญัติเทศบาล พ.ศ. ๒๔๙๖ (แก้ไขเพิ่มเติมถึงฉบับที่ ๑4 พ.ศ. ๒๕6๒) มาตรา ๔๘ ปัญจวีสติ วรรคสอง

**๓.๑.๑ โอนเพิ่ม/ตั้งจ่ายรายการใหม่ (สำนักปลัด)**

**แผนงาน** บริหารงานทั่วไป

**งาน** บริหารงานทั่วไป

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์สำนักงาน

**(1) ค่าจัดซื้อเก้าอี้โซฟาพร้อมโต๊ะกลาง ตั้งไว้ 20,000 บาท**

รายละเอียด/โครงการ/กิจกรรม เพื่อเป็นค่าใช้จ่ายค่าจัดซื้อ

(1) เก้าอี้โซฟา จำนวน 1 ชุด ประกอบด้วย

(1.1) เก้าอี้โซฟาขนาด 3 ที่นั่ง ขนาดความกว้างไม่น้อยกว่า 180 เซนติเมตร ลึกไม่น้อยกว่า 85 เซนติเมตร และสูงไม่น้อยกว่า 95 เซนติเมตร

(1.2) เก้าอี้โซฟาตัวเดียว ขนาดความกว้างไม่น้อยกว่า 65 เซนติเมตร ลึกไม่น้อยกว่า 85 เซนติเมตร และสูงไม่น้อยกว่า 95 เซนติเมตร จำนวน 2 ตัว

(1.3) วัสดุโครงโซฟาเป็นเหล็กเหลี่ยม ขนาด ¾ นิ้ว x 1 ½ นิ้ว โครงสร้างเหล็ก พ่นสีอี อ๊อกซี่สีดำ

(1.4) ที่นั่งวัสดุโครงสร้างไม้ บุฟองน้ำให้ความนุ่ม และหุ้มด้วยผ้าหนัง PVC ตามสีที่เทศบาลตำบลโนนสะอาดระบุ

(1.5) ปลายขาด้านล่าง มีลูกยางกันกระแทกทุกจุด เพื่อช่วยการรองรับน้ำหนัก และกันพื้นเป็นรอย

(2) โต๊ะกลาง จำนวน 1 ตัว ขนาดความยาวไม่น้อยกว่า 90 เซนติเมตร ความกว้างไม่น้อยกว่า 50 เซนติเมตร และความสูงไม่น้อยกว่า 43 เซนติเมตร วัสดุ เป็นโครงเหล็กชุบโครเมี่ยมจำนวน 1 ชุด ตั้งไว้ 20,000 บาท ที่สำนักงานย่อยงานการเกษตร เพื่อใช้เป็นห้องประธานสภาเทศบาลตำบลโนนสะอาด เป็นราคานอกเหนือบัญชีมาตรฐานครุภัณฑ์

- ไม่ปรากฏในแผนพัฒนาท้องถิ่น (พ.ศ. 2566 – 2570)

**โอนลด (กองการศึกษา)**

**แผนงาน** การศาสนา วัฒนธรรม และนันทนาการ

**งาน** ศาสนาวัฒนธรรมท้องถิ่น

**งบ** ดำเนินงาน

**หมวด** ค่าใช้สอย

**ประเภท** รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่นๆ

**(4) โครงการขบวนแห่ศิลปวัฒนธรรมท้องถิ่น ประจำปีงบประมาณ 2565 ตั้งไว้ 100,000 บาท**

รายละเอียด/โครงการ/กิจกรรม เพื่อจ่ายเป็นค่าใช้จ่ายในการดำเนินโครงการขบวนแห่ศิลปวัฒนธรรมท้องถิ่น ประจำปีงบประมาณ 2565ตั้งไว้ 10๐,000 บาท เบิกจ่ายแล้ว 20,000 บาท คงเหลือก่อนโอน 20,๐๐๐ บาท โอนลด 20,๐00 บาท คงเหลือหลังโอน ๐ บาท

**นายสุริยันต์ มุ่งแสง ประธานสภาเทศบาลตำบลโนนสะอาด**

- มีสมาชิกสภาฯท่านใดมีข้อสงสัย หรือข้อซักถามขอเชิญครับ เมื่อไม่มีท่านใดมีข้อซักถาม ผมจะขอมติที่ประชุมเห็นชอบในการโอนเพิ่มตั้งจ่ายรายการใหม่งบประมาณรายจ่ายประจำปี พ.ศ. 2565 หมวดค่าครุภัณฑ์สำนักงาน เป็นค่าจัดซื้อเก้าอี้โซฟาพร้อมโต๊ะกลาง จำนวน 1 ชุดๆละ 20,000 บาท ตั้งไว้ 20,000 บาท ที่สำนักงานย่อยงานการเกษตร เพื่อใช้เป็นห้องประธานสภาเทศบาลตำบลโนนสะอาด โปรดยกมือครับ

**มติที่ประชุม** **มีมติเห็นชอบในการโอนเพิ่มตั้งจ่ายรายการใหม่งบประมาณรายจ่ายประจำปี พ.ศ. 2565 หมวดค่าครุภัณฑ์สำนักงาน เป็นค่าจัดซื้อเก้าอี้โซฟาพร้อมโต๊ะกลาง จำนวน 1 ชุดๆละ 20,000 บาท ตั้งไว้ 20,000 บาท ที่สำนักงานย่อยงานการเกษตร เพื่อใช้เป็นห้องประธานสภาเทศบาลตำบลโนนสะอาด จำนวน 11 เสียง เป็นเอกฉันท์**

**ระเบียบวาระที่ 4 เรื่อง อื่น ๆ**

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านสมาชิกสภาฯเสนอเรื่องอื่นๆครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

**-** เรียนประธานสภา คณะผู้บริหาร ท่านสมาชิกสภาทศบาลตำบลโนนสะอาด และพนักงานเทศบาลตำบลโนนสะอาดทุกท่านในเรื่องอื่นๆ กระผมขอแจ้งว่าทางเทศบาลตำบลโนนสะอาดมีบุคลากรที่เดินทางไปสอบคัดเลือกเพื่อดำรงตำแหน่งที่สูงขึ้น และสามารถสอบได้ จำนวน 2 ท่าน ได้แก่ คุณอรัญญา โนรี หัวหน้าฝ่ายบริหารงานคลัง ได้ไปดำรงตำแหน่งผู้อำนวยการกองคลัง ณ เทศบาลตำบลบ้านค้อ อำเภอโนนสัง จังหวัดหนองบัวลำภู และท่านวรนุด มุ่งวิชา หัวหน้าฝ่ายบริหารงานสาธารณสุข ได้ไปดำรงตำแหน่งผู้อำนวยการกองสาธารณสุขและสิ่งแวดล้อม ณ เทศบาลตำบลจอมทอง อำเภอศรีบุญเรือง จังหวัดหนองบัวลำภู ทางเทศบาลตำบลโนนสะอาด จะเดินทางไปส่งทั้ง 2 ท่าน ในวันที่ 2 มีนาคม 2565 โดยเราจะไปพบกันที่เทศบาลตำบลจอมทอง ในเวลา 09.30 น. และหลังจากนั้นเราจะเดินทางไปยังเทศบาลตำบลบ้านค้อ จึงขอเรียนเชิญคณะท่านผู้บริหาร และสมาชิกสภา ร่วมไปแสดงความยินดีแก่ทั้ง 2 ท่านครับ

**-** และในวันที่ 4 มีนาคม 2565 ทางเทศบาลตำบลฝั่งแดง อำเภอนากลาง จังหวัดหนองบัวลำภู ที่จะเดินทางมาส่ง ผู้อำนวยการกองการศึกษา ขอเชิญคณะท่านผู้บริหาร และสมาชิกสภา ร่วมต้อนับคณะเทศบาลตำบลฝั่งแดงด้วยครับ

**นายนิยม เฮืองหล้า สมาชิกสภาเทศบาลตำบลโนนสะอาด เขต 2**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติ และผู้เข้าร่วมประชุมทุกท่าน กระผมนายนิยม เฮืองหล้า สมาชิกสภาเทศบาลตำบลโนนสะอาด เขต 2 เนื่องจากทางเขต 2 มีปัญหาถนนเป็นหลุมเป็นบ่อมากมาย ในปี พ.ศ. 2565 ขอจัดสรรเครื่องจักรให้แก่ทางเขต 2 ด้วยนะครับ ขอบคุณครับ

**นายระเมียร สิงห์อาจ ที่ปรึกษานายกเทศมนตรีตำบลโนนสะอาด**

- เรียนท่านประธานสภาฯ คณะผู้บริหาร สมาชิกสภาเทศบาล ผู้ทรงเกียรติ และผู้เข้าร่วมประชุมทุกท่าน กระผมนายระเมียร สิงห์อาจ ที่ปรึกษานายกเทศมนตรีตำบลโนนสะอาด กระผมได้รับคำถามจากประชาชนบ้านโนนทองว่าไม้ที่รื้อจากการปรับปรุงซ่อมแซมหอประชุม นั้นชาวโนนทองจะขอได้หรือไม่ เพราะเข้าใจว่าหอประชุมเก่าเป็นของชาวตำบลโนนทองครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

**-** เรียนท่านที่ปรึกษาคือหอประชุมนั้นเราได้ขึ้นทะเบียนเป็นทรัพย์สินของเทศบาลตำบลโนนสะอาด แต่เนื่องจากเราได้รื้อถอน จึงยังคงมีซากของครุภัณฑ์นั้น เราต้องดำเนินการตามระเบียบการจัดซื้อจัดจ้าง และการบริหารพัสดุภาครัฐ พ.ศ. 2560 ในหมวดการจำหน่ายพัสดุ โดยมีวิธีการดำเนินการ ได้แก่ การขาย การแลกเปลี่ยน การโอน และการแปรสภาพหรือทำลาย ที่ผ่านมาเทศบาลตำบลโนนสะอาด ได้จำหน่ายพัสดุด้วยวิธีการขายทอดตลาด และการจำหน่ายเป็นสูญ การโอนคงเป็นเฉพาะหน่วยงานของรัฐด้วยกัน หากไม้ที่เป็นเศษนั้น ขอให้ท่านชี้แจงชาวบ้านโนนทองรอเทศบาลตำบลโนนสะอาด จำหน่ายพัสดุโดยประกาศขายทอดตลาดครับขอบคุณครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอเชิญท่านสมาชิกสภาฯเสนอเรื่องอื่นๆ ขอเชิญครับ

**สิบตำรวจโทศราวุธ เชื้อไพบูลย์** **ตำแหน่งปลัดเทศบาลตำบลโนนสะอาด**  **ปฏิบัติหน้าที่เลขานุการสภาฯ**

- ขอเชิญท่านสมาชิกสภาฯ ร่วมแสดงมุทิตาจิต บายศรีสู่ขวัญ ท่านผู้อำนวยการทั้ง 2 ท่าน ที่เต้นท์ด้านล่าง และรับประทานอาหารกลางวันร่วมกันครับ

**นายสุริยันต์ มุ่งแสง ประธานสภาเทศบาลตำบลโนนสะอาด**

- ขอขอบคุณทุกท่านที่สะท้อนปัญหาทุกปัญหาครับ มีสมาชิกสภาเทศบาลตำบลโนนสะอาด เจ้าหน้าที่เทศบาลตำบลโนนสะอาดท่านใดเสนอแนะอีกหรือไม่ครับ หากไม่มีผมขอปิดประชุม ครับ

**ปิดประชุมเวลา ๑2.0๐น.**

ลงชื่อ *ดวงจันทร์ วันนิจ*  ผู้บันทึกการประชุม

(นางสาวดวงจันทร์ วันนิจ)

ผู้ช่วยเจ้าพนักงานธุรการ

ลงชื่อ *ชาญชัย วีรปัญญานนท์* ผู้ตรวจรายงานการประชุม

(นายชาญชัย วีรปัญญานนท์)

หัวหน้าสำนักปลัด

ลงชื่อ สิบตำรวจ*โทศราวุธ เชื้อไพบูลย์* ผู้ตรวจรายงานการประชุม

(ศราวุธ เชื้อไพบูลย์)

เลขานุการสภาเทศบาลตำบลโนนสะอาด

ลงชื่อ *สุริยันต์ มุ่งแส*ง ตรวจถูกต้อง

(นายสุริยันต์ มุ่งแสง)

ประธานสภาเทศบาลตำบลโนนสะอาด

-

**คณะกรรมการสามัญประจำสภาเทศบาล ทำหน้าที่ตรวจรายงานการประชุมสภาเทศบาล**

**ได้ตรวจรายงานการประชุมนี้แล้ว**

ตรวจแล้ว การประชุมสภาเทศบาลตำบลโนนสะอาด สมัยสามัญ สมัยที่ 1 ครั้งที่ 1 ประจำปี พ.ศ. ๒๕๖5

ตรวจวันที่ 3 เดือน มีนาคม พ.ศ. 2565

(ลงชื่อ) *ไสว เกตมาลา* ประธานกรรมการ

(นายไสว เกตมาลา)

(ลงชื่อ) *สุวิทย์ นามวงษา* กรรมการ

(นายสุวิทย์ นามวงษา)

(ลงชื่อ)  *วิชัย หนุ่มภูเขียว* กรรมการ/เลขานุการ

(นายวิชัย หนุ่มภูเขียว)